turjo4nis/wikipedia-bn-dump-20250701 huggingface dataset:
রায়ান ক্রিস্টি

রায়ান ক্রিস্টি (; জন্ম: ২২ ফেব্রুয়ারি ১৯৯৫) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব বোর্নমাথ এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৪ সালে, ক্রিস্টি স্কটল্যান্ড অনূর্ধ্ব-২১ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৭ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৪৭ ম্যাচে ৫টি গোল করেছেন।

প্রারম্ভিক জীবন
রায়ান ক্রিস্টি ১৯৯৫ সালের ২২শে ফেব্রুয়ারি তারিখে স্কটল্যান্ডের ইনভার্নেসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ক্রিস্টি স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৪ সালের ৮ই সেপ্টেম্বর তারিখে তিনি লুক্সেমবুর্গ অনূর্ধ্ব-২১ দলের বিরুদ্ধে ম্যাচে স্কটল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ২ বছরে ৯ ম্যাচে অংশগ্রহণ করে ১টি গোল করেছেন।

২০১৭ সালের ৯ই নভেম্বর তারিখে, ২২ বছর, ৮ মাস ও ১৮ দিন বয়সে, বাম পায়ে ফুটবল খেলায় পারদর্শী ক্রিস্টি নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি নেদারল্যান্ডস ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে ক্রিস্টি সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ও ৭ দিন পর, স্কটল্যান্ডের জার্সি গায়ে প্রথম গোলটি করেছেন; ২০১৯ সালের ১৬ই নভেম্বর তারিখে, সাইপ্রাসের বিরুদ্ধে ম্যাচের ১২তম মিনিটে জন ম্যাকগিনের অ্যাসিস্ট হতে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৫-এ জন্ম
জীবিত ব্যক্তি
স্কটল্যান্ডীয় ফুটবলার
ফুটবল মধ্যমাঠের খেলোয়াড়
এএফসি বোর্নমাথের খেলোয়াড়
প্রিমিয়ার লিগের খেলোয়াড়
স্কটল্যান্ডের আন্তর্জাতিক যুব ফুটবলার
স্কটল্যান্ডের অনূর্ধ্ব-২১ আন্তর্জাতিক ফুটবলার
স্কটল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
সেল্টিক ফুটবল ক্লাবের খেলোয়াড়
স্কটীয় পেশাদার ফুটবল লিগের খেলোয়াড়
ইংরেজ ফুটবল লিগের খেলোয়াড়
উয়েফা ইউরো ২০২০-এর খেলোয়াড়
বিলি গিলমোর

বিলি ক্লিফোর্ড গিলমোর (; জন্ম: ১১ জুন ২০০১; বিলি গিলমোর নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৫ সালে, গিলমোর স্কটল্যান্ড অনূর্ধ্ব-১৫ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০২১ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ২৫ ম্যাচে ১টি গোল করেছেন।

প্রারম্ভিক জীবন
বিলি ক্লিফোর্ড গিলমোর ২০০১ সালের ১১ই জুন তারিখে স্কটল্যান্ডের নর্থ আয়ারশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গিলমোর স্কটল্যান্ড অনূর্ধ্ব-১৫, স্কটল্যান্ড অনূর্ধ্ব-১৬, স্কটল্যান্ড অনূর্ধ্ব-১৭, স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৫ সালে তিনি স্কটল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৬ বছরে ২৮ ম্যাচে অংশগ্রহণ করে ৬টি গোল করেছেন।

২০২১ সালের ২রা জুন তারিখে, ১৯ বছর, ১১ মাস ও ২২ দিন বয়সে, ডান পায়ে ফুটবল খেলায় পারদর্শী গিলমোর নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের ৮১তম মিনিটে মধ্যমাঠের খেলোয়াড় ডেভিড টার্নবুলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি নেদারল্যান্ডস ২–২ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে গিলমোর সর্বমোট ১০ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৪ মাস ও ১৫ দিন পর, স্কটল্যান্ডের জার্সি গায়ে প্রথম গোলটি করেছেন; ২০২৩ সালের ১৭ই অক্টোবর তারিখে, ফ্রান্সের বিরুদ্ধে ম্যাচের ১১তম মিনিটে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০১-এ জন্ম
জীবিত ব্যক্তি
স্কটল্যান্ডীয় ফুটবলার
ফুটবল মধ্যমাঠের খেলোয়াড়
ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
প্রিমিয়ার লিগের খেলোয়াড়
স্কটল্যান্ডের আন্তর্জাতিক যুব ফুটবলার
স্কটল্যান্ডের অনূর্ধ্ব-১৭ আন্তর্জাতিক ফুটবলার
স্কটল্যান্ডের অনূর্ধ্ব-১৯ আন্তর্জাতিক ফুটবলার
স্কটল্যান্ডের অনূর্ধ্ব-২১ আন্তর্জাতিক ফুটবলার
স্কটল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
চেলসি ফুটবল ক্লাবের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
পুরুষ ফুটবল মধ্যমাঠের খেলোয়াড়
নরিচ সিটি ফুটবল ক্লাবের খেলোয়াড়
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
উয়েফা ইউরো ২০২০-এর খেলোয়াড়
ইতালিতে প্রবাসী ফুটবলার
রেঞ্জার্স ফুটবল ক্লাবের খেলোয়াড়
কেনি ম্যাকলিন

কেনেথ ম্যাকলিন (; জন্ম: ৮ জানুয়ারি ১৯৯২; কেনি ম্যাকলিন নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নরউইচ সিটি এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১০ সালে, ম্যাকলিন স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৬ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৩৮ ম্যাচে ২টি গোল করেছেন।

প্রারম্ভিক জীবন
কেনেথ ম্যাকলিন ১৯৯২ সালের ৮ই জানুয়ারি তারিখে স্কটল্যান্ডের রাদারগ্লেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ম্যাকলিন স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১০ সালের ৩রা অক্টোবর তারিখে তিনি স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৩ বছরে ১২ ম্যাচে অংশগ্রহণ করেছেন।

২০১৬ সালের ২৪শে মার্চ তারিখে, ২৪ বছর, ২ মাস ও ১৬ দিন বয়সে, বাম পায়ে ফুটবল খেলায় পারদর্শী ম্যাকলিন চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি স্কটল্যান্ড ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে ম্যাকলিন সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর পর, স্কটল্যান্ডের জার্সি গায়ে প্রথম গোলটি করেছেন; ২০১৯ সালের ২৪শে মার্চ তারিখে, সান মারিনোর বিরুদ্ধে ম্যাচের ৪র্থ মিনিটে রায়ান ফ্র্যাসারের অ্যাসিস্ট হতে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯২-এ জন্ম
জীবিত ব্যক্তি
স্কটল্যান্ডীয় ফুটবলার
ফুটবল মধ্যমাঠের খেলোয়াড়
নরিচ সিটি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
স্কটল্যান্ডের আন্তর্জাতিক যুব ফুটবলার
স্কটল্যান্ডের অনূর্ধ্ব-১৯ আন্তর্জাতিক ফুটবলার
স্কটল্যান্ডের অনূর্ধ্ব-২১ আন্তর্জাতিক ফুটবলার
স্কটল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
প্রিমিয়ার লিগের খেলোয়াড়
পুরুষ ফুটবল মধ্যমাঠের খেলোয়াড়
স্কটীয় পেশাদার ফুটবল লিগের খেলোয়াড়
রেঞ্জার্স ফুটবল ক্লাবের খেলোয়াড়
নাসির উদ্দিন বিশ্বাস বেসরকারি পলিটেকনিক ইনস্টিটিউট

নাসির উদ্দিন বিশ্বাস বেসরকারি পলিটেকনিক ইনস্টিটিউট কুষ্টিয়া জেলার দৌলতপুর উপজেলায় অবস্থিত একটি বেসরকারি পলিটেকনিক ইনস্টিটিউট। ২০১৯ সালে কুষ্টিয়া জেলার বিশিষ্ট সমাজসেবক ও শিল্পপতি নাসির উদ্দিন বিশ্বাস‌ প্রতিষ্ঠানটি প্রতিষ্ঠিত করেন।

অবস্থান 
প্রতিষ্ঠানটি কুষ্টিয়া জেলার দৌলতপুর উপজেলার হোগলবাড়ীয়া ইউনিয়ন পরিষদের ছোট একটি শহর আল্লারদর্গায় অবস্থিত।

ইতিহাস

শিক্ষা কার্যক্রম 
এখানে কারিগরি শিক্ষা বোর্ড কর্তৃক চার বছর মেয়াদি ডিপ্লোমা ইন ইঞ্জিনিয়ারিং ডিগ্রি প্রদান করা হয়। প্রতিষ্ঠানটিতে ২৫ জন শিক্ষক রয়েছেন।
প্রাতিষ্ঠানিক তথ্য
 ইআইআইএন-১৩৯০৯৪
 কারিগরি শিক্ষা বোর্ড কোড-২৭১৪৫

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

বাংলাদেশের কারিগরি শিক্ষাপ্রতিষ্ঠান
কুষ্টিয়া জেলার মহাবিদ্যালয়
খুলনা বিভাগের পলিটেকনিক ইনস্টিটিউট
২০১৯-এ প্রতিষ্ঠিত শিক্ষাপ্রতিষ্ঠান
বাংলাদেশের বেসরকারি পলিটেকনিক ইনস্টিটিউট
ইন্টারন্যাশনাল ইসলামী ইউনিভার্সিটি অব সায়েন্স অ্যান্ড টেকনোলজি, বাংলাদেশ

ইন্টারন্যাশনাল ইসলামী ইউনিভার্সিটি অব সাইন্স অ্যান্ড টেকনোলজি () বাংলাদেশের একটি ইসলাম বিষয়ক বিশ্ববিদ্যালয়। এটি বাংলাদেশের ১০৪ তম বেসরকারি বিশ্ববিদ্যালয়। ২০২৩ সালে মে মাসে বাংলাদেশ বিশ্ববিদ্যালয় মঞ্জুরি কমিশন কর্তৃক বিশ্ববিদ্যালয়টি অনুমোদন পায়।

অনুষদসমূহ 

 ধর্ম বিজ্ঞান অনুষদ
 আল কুরআন ও ইসলামিক স্টাডিজ বিভাগ
 বিজ্ঞান ও প্রকৌশল অনুষদ
 কম্পিউটার সায়েন্স অ্যান্ড ইঞ্জিনিয়ারিং বিভাগ
 তড়িৎ ও ইলেকট্রনিক ইঞ্জিনিয়ারিং বিভাগ
 ব্যবসায় প্রশাসন অনুষদ
 ব্যবসায় প্রশাসন বিভাগ

পরিচালনা পরিষদ

তথ্যসূত্র

বহিঃসংযোগ 
 বিশ্ববিদ্যালয়ের ওয়েবসাইট

বাংলাদেশের বেসরকারি বিশ্ববিদ্যালয়
২০২৩-এ প্রতিষ্ঠিত শিক্ষাপ্রতিষ্ঠান
বাংলাদেশের কৃষি বিশ্ববিদ্যালয় ও মহাবিদ্যালয়
ঢাকা জেলার বিশ্ববিদ্যালয়
বাংলাদেশের ইসলামি বিশ্ববিদ্যালয় ও মহাবিদ্যালয়
বাংলাদেশের বিজ্ঞান ও প্রযুক্তি বিশ্ববিদ্যালয়
জিম ওয়ালেস

জিম ওয়ালেস (জন্ম: ৯ জুন ১৯৫৪) একজন স্কটিশ প্রাক্তন পেশাদার ফুটবলার যিনি লেফট ব্যাক হিসেবে খেলেন।

কর্মজীবন 
স্টার্লিং -এ জন্মগ্রহণকারী ওয়ালেস ডানফার্মলাইন অ্যাথলেটিক অ্যাল্ডারশট এবং অ্যালোয়া অ্যাথলেটিক- এর হয়ে খেলেছেন।

তথ্যসূত্র 

ফুটবল ফুলব্যাক
ইংরেজ ফুটবল লিগের খেলোয়াড়
অল্ডারশট ফুটবল ক্লাবের খেলোয়াড়
জীবিত ব্যক্তি
১৯৫৪-এ জন্ম
স্কটল্যান্ডের অনূর্ধ্ব-২৩ আন্তর্জাতিক ফুটবলার
বেন শিকোঙ্গো

বেন শিকোঙ্গো (জন্ম ১ ফেব্রুয়ারি ১৯৯৮) একজন নামিবীয় ক্রিকেটার। তিনি ৮ ফেব্রুয়ারি ২০১৮-এ নামিবিয়ার হয়ে প্রথম-শ্রেণীর ক্রিকেটে অভিষেক করেন। ১১ ফেব্রুয়ারি ২০১৮-এ তিনি নামিবিয়ার হয়ে লিস্ট এ ক্রিকেটে অভিষেক করেন। তিনি আগে ২০১৮ অনূর্ধ্ব-১৯ ক্রিকেট বিশ্বকাপের জন্য নামিবিয়া দলের স্কোয়াডে ছিলেন।

তথ্যসূত্র

বহিঃসংযোগ

২০০০-এ জন্ম
জীবিত ব্যক্তি
নামিবীয় ক্রিকেটার
নামিবিয়ার একদিনের আন্তর্জাতিক ক্রিকেটার
নামিবিয়ার টুয়েন্টি২০ আন্তর্জাতিক ক্রিকেটার
সিঁদুরে ফুলঝুরি পাখি

সিঁদুরে ফুলঝুরি () হল চড়াই গোছের পাখির প্রজাতি, যা মধুপায়ী (Flowerpecker) পাখির পরিবার Dicaeidae-এর অন্তর্গত। এই পাখি লিঙ্গ অনুযায়ী, দ্বৈত রূপবৈচিত্র্য প্রদর্শন করে। পুরুষ পাখির উপরের অংশ নীল রঙের হয় এবং তার পিঠের উপর দিয়ে মাথা থেকে লেজের আবরণ পর্যন্ত উজ্জ্বল লাল রেখা বিস্তৃত। অন্যদিকে, স্ত্রী প্রধানত জলপাই সবুজ রঙের হয়। এই পাখি দক্ষিণ এবং পূর্ব এশিয়ার উষ্ণমণ্ডলীয় বা উপ-উষ্ণমণ্ডলীয় আর্দ্র নিম্নভূমির বনাঞ্চল এবং মাঝে মাঝে বাগানে পাওয়া যায়।

নামকরণ ও ব্যুৎপত্তি

সাধারণ নাম/ আন্তর্জাতিক নাম
সিঁদুরে ফুলঝুরি (Dicaeum cruentatum) পাখির ইংরেজি নাম 
"Scarlet-backed flowerpecker"। "Scarlet-backed flowerpecker" নামটি দুটি অংশ নিয়ে  গঠিত। "Scarlet" শব্দটি উজ্জ্বল লাল রঙের জন্য ব্যবহৃত হয়, যা পুরুষ পাখির পিঠের রঙের সাথে মিলে যায়। "Flowerpecker" শব্দটি এই পাখির খাদ্যাভ্যাস অর্থাৎ তার ফুলের মধু খাওয়ার প্রবণতাকে বোঝায়।

বৈজ্ঞানিক নামের

সিঁদুরে ফুলঝুরি বা 
"Scarlet-backed flowerpecker পাখির বিজ্ঞানসম্মত  নাম (Dicaeum cruentatum)।
"Dicaeum" শব্দটি প্রাচীন গ্রিক শব্দ "dikaion" থেকে এসেছে, যা জর্জ কুভিয়ের দ্বারা প্রবর্তিত হয়েছিল। কুভিয়ের দাবি করেছিলেন যে এটি রোমান লেখক ক্লডিয়াস এলিয়ানাসের উল্লেখিত খুব ছোট একটি  ভারতীয় পাখির নাম। যদিও এটি সম্ভবত স্কারাব বিটল (Scarabaeus sacer)-এর জন্য ব্যবহৃত হতো। "Cruentatum" শব্দটি লাতিন শব্দ "cruentatus" থেকে এসেছে, যার অর্থ "রক্তাক্ত" বা "রক্তে রঞ্জিত"।

বাংলা নাম :সিঁদুরে ফুলঝুরি
Dicaeum cruentatum বা Scarlet-backed flowerpecker(স্কারলেট-ব্যাকড ফ্লাওয়ারপেকার) পাখির বাংলা নাম 
"সিঁদুরে ফুলঝুরি পাখি "। 
বাঙালি হিন্দু নববধূর সিঁথিতে যেমন ব্রহ্মতালু অবধি সিঁদুর থাকে তেমনি এই পাখির মাথা থেকে পিঠ অবধি টকটকে সিঁদুরে রং থাকার জন্য এই নাম দেওয়া হয়েছে।

বিবরণ
সিঁদুরে ফুলঝুরি একটি ছোট পাখি, যার দৈর্ঘ্য প্রায় 9 সেমি (3.5 ইঞ্চি) এবং ওজন 7 থেকে 8 গ্রাম (0.25 থেকে 0.28 আউন্স)। পুরুষ পাখির চঞ্চু, ডানা এবং লেজ  নীল রঙের হয় এবং তার মাথা থেকে উপরের লেজের আবরণ পর্যন্ত একটি প্রশস্ত উজ্জ্বল লাল রেখা থাকে। মহিলা পাখি প্রধানত জলপাই সবুজ রঙের হয় এবং তার লেজ কালো এবং উপরের লেজের আবরণ লাল রঙের হয়। উভয় লিঙ্গের পাখির নিচের অংশ ক্রিমি সাদা, চোখ এবং পা কালো হয়।

খাদ্যাভ্যাস
সিঁদুরে ফুলঝুরি মূলত ফুলের মধু এবং ছোট ফল খেয়ে থাকে। এই পাখি বিশেষ করে ফিকাস গাছের ফল যেমন Ficus fistulosa এবং F. grossularoides খেতে দেখা যায়। এছাড়াও, এরা Syzygium jambos গাছের ফল খেয়ে থাকে।

প্রজনন
সিঁদুরে ফুলঝুরি তার বাসা গাছের ডালে ঝুলিয়ে বানায়। এই বাসার পাশের দিক থেকে একটি প্রবেশপথ থাকে, যা মধুপায়ী(Flowerpecker) পরিবারের অন্যান্য পাখির বাসার মতো দেখতে।

বিস্তার এবং আবাস
এই পাখি বাংলাদেশ, ভুটান, ব্রুনাই, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মিয়ানমার, নেপাল, সিঙ্গাপুর, থাইল্যান্ড, এবং ভিয়েতনামে পাওয়া যায়। এটি সাধারণত  অধিকাংশ অঞ্চলে প্রচুর পরিমাণে পাওয়া যায়, বিশেষ করে থাইল্যান্ডে, যদিও ভুটান এবং নেপালে এটি বিরল বিবেচিত হয়। এটি উষ্ণমণ্ডলীয় বা উপ-উষ্ণমণ্ডলীয় আর্দ্র নিম্নভূমির বনাঞ্চল, কাঠামোযুক্ত এলাকা এবং বাগানে পাওয়া যায়।

সংরক্ষণ অবস্থা
আইইউসিএন অনুযায়ী, সিঁদুরে ফুলঝুরির সংরক্ষণ অবস্থা 'Least Concern' বা 'ন্যূনতম উদ্বেগজনক'। এর মানে এই পাখির প্রজাতি বিপদগ্রস্ত নয় এবং এটি বিশ্বব্যাপী প্রচুর পরিমাণে বিস্তৃত।

তথ্যসূত্র
রোবের ব্রেসোঁ

রোবের ব্রেসোঁ (; আ-ধ্ব-ব: [ʁɔbɛʁ bʁɛsɔ̃]; ২৫শে সেপ্টেম্বর, ১৯০১ – ১৮ই ডিসেম্বর, ১৯৯৯) ২০শ শতাব্দীর একজন ফরাসি চলচ্চিত্র পরিচালক ছিলেন। চলচ্চিত্র নির্মাণে কৃচ্ছ্রবাদী পদ্ধতির জন্য পরিচিত ব্রেসোঁ চলচ্চিত্র কলাতে উল্লেখযোগ্য অবদান রাখেন। অপেশাদার অভিনেতার ব্যবহার, কাহিনীর অংশবিশেষ বর্জন ও আবহসঙ্গীতের বিরল ব্যবহারের কারণে তাঁর চলচ্চিত্রগুলি ন্যূনতমবাদী চলচ্চিত্রের সর্বোৎকৃষ্ট কিছু উদাহরণ হিসেবে পরিগণিত হয়। তাঁর সিংহভাগ সৃষ্টিকর্মের কাহিনী বিয়োগান্ত প্রকৃতির।
 
ব্রেসোঁকে সর্বকালের সবচেয়ে শ্রদ্ধেয় চলচ্চিত্র নির্মাতাদের একজন হিসেবে গণ্য করা হয়। ২০১২ সালে সাইট অ্যান্ড সাউন্ড সাময়িকীর প্রকাশিত চলচ্চিত্র সমালোচকদের জরিপে নির্বাচিত সর্বকালের সেরা ২৫০টি চলচ্চিত্রের তালিকাতে ব্রেসোঁ-র নির্মিত চলচ্চিত্রগুলির সংখ্যাই সর্বোচ্চ (৭টি)। তাঁর সৃষ্টিকর্মগুলির মধ্যে আঁ কোঁদানে আ মর সে এশাপে উ ল্য ভঁ সুফল উ ইল ভো (Un condamné à mort s'est échappé ou Le vent souffle où il veut, ১৯৫৬), পিকপকেট (১৯৫৯) ও ও আজার বালতাজার (Au Hasard Balthazar, ১৯৬৬) সেরা ১০০-তে স্থান পায়, এবং অন্যান্য চলচ্চিত্র যেমন মুশেত (১৯৬৭) ও লারজঁ (১৯৮৩) অনেক ভোট লাভ করে। ফরাসি চলচ্চিত্রকার জঁ-ল্যুক গদার লেখেন যে "(ব্রেসোঁ) হলেন ফরাসি চলচ্চিত্র, ঠিক যেমন দস্তয়েভস্কি হলেন রুশ উপন্যাস ও মোৎসার্ট হলেন জার্মান সঙ্গীত।"

তথ্যসূত্র

ফরাসি চলচ্চিত্র পরিচালক
১৯০১-এ জন্ম
১৯৯৯-এ মৃত্যু
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
ফরাসি রোমান ক্যাথলিক
বাংলাদেশ চার্চের কুষ্টিয়া ধর্মপ্রদেশ

বাংলাদেশ চার্চের কুষ্টিয়া ধর্মপ্রদেশ হলো বাংলাদেশ চার্চের (একটি ইউনাইটেড প্রোটেস্ট্যান্ট সম্প্রদায়) তিনটি ধর্মপ্রদেশের মধ্যে একটি। এটি ১৯৯০ সালে ঢাকা ধর্মপ্রদেশ থেকে আলাদা হয়ে গঠিত হয় এবং এর প্রথম তিনজন বিশপ প্রত্যেকে ঢাকার আর্চবিশপ এবং বাংলাদেশের চার্চের প্রাইমেট ও মডারেটর হয়েছিলেন।

গঠন 
কুষ্টিয়া ধর্মপ্রদেশের সদরদপ্তর কুষ্টিয়ায় অবস্থিত, কুষ্টিয়া ধর্মপ্রদেশ দুটি ডিনারী নিয়ে গঠিত। বাংলাদেশের দক্ষিণ-পশ্চিমাঞ্চলের বল্লভপুর ডিনারী, ১৩টি প্যারিশে প্রায় ৫,০০০ সদস্য নিয়ে বাংলাদেশের চার্চের সদস্যপদে বৃহত্তম ডিনারী। এই এলাকায় প্রতিবাদী কাজ ১৯ শতকে চার্চ মিশন সোসাইটি দ্বারা গঠিত একটি হাসপাতাল এবং স্কুল অন্তর্ভুক্ত করেছে। ডিনারীতে ধন্য বুধবার সাভা নামে একটি বার্ষিক আধ্যাত্মিক পুনরুজ্জীবন হয়।

রাজশাহী ডিনারির ৩১টি প্যারিশে ৩,০০০ সদস্য রয়েছে, তাদের বেশিরভাগই সাঁওতাল জনগণের অংশ, যা ইংরেজ প্রেসবিটারিয়ান মিশন থেকে বেড়েছে। ডিনারিটি হেলমেল সোভা নামে একটি বার্ষিক আধ্যাত্মিক পুনরুজ্জীবনের আয়োজন করে। COB-এর মডারেটর ১৯২৬ সালে প্রেসবিটেরিয়ান মিশনারিদের দ্বারা নির্মিত খ্রিস্টান মিশন হাসপাতাল রাজশাহীর বোর্ডের সভাপতিত্ব করেন।

বিশপদের তালিকা 

 মাইকেল বারোই (১৯৯০-২০০৩)
 পল সরকার (২০০৩-২০০৯)
 স্যামুয়েল সুনীল মানখিন (২০০৯-২০১৯)
 হেমেন হালদার (২০১৯-বর্তমান)

তথ্যসূত্র

বহিঃসংযোগ 
 অ্যাংলিকান কমিউনিয়ন প্রোফাইল

কুষ্টিয়ায় ধর্ম
বাংলাদেশের চার্চ
এশিয়ার অ্যাংলিকান ডায়োসিস
১৯৯০-এ বাংলাদেশে প্রতিষ্ঠিত
কুষ্টিয়া ভিত্তিক সংগঠন
সয়ূজ ৭কে-এল১ নং. ৫এল

সয়ূজ ৭কে-এল১ নং. ৫এল (; অর্থ: ইউনিয়ন ৭কে-এল১ নং. ৫এল), যা কখনও কখনও নাসা কর্তৃক জোন্ড ১৯৬৭বি নামেও পরিচিত, হলো মহাশূন্যে অনুসন্ধানের জন্য ১৯৬৭ সালে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়। এটি ছিলো  ভর বিশিষ্ট সয়ূজ ৭কে-এল১ মহাকাশযান, নয়টির মধ্যে দ্বিতীয় উৎক্ষেপণ করাটি।

উৎক্ষেপণ 
সয়ূজ ৭কে-এল১ নং. ৫এল-কে ব্লক ডি উচ্চ-স্তর সংযুক্ত একটি প্রোটন-কে ৮কে৭৮কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৩ থেকে উৎক্ষেপণ করা হয়। মহাকাশযানটিকে ১৯৬৭ সালের ২২ নভেম্বর তারিখের ১৯:০৭:৫৯ ইউটিসিতে উৎক্ষেপণ করা হয়।

অভিযান 

রকেটটির দ্বিতীয় পর্যায়ের একটি ইঞ্জিন জ্বলতে ব্যর্থ হয়, যার কারণে উৎক্ষেপণটি এবং মহাকাশযানটি এর এসএএস উৎক্ষেপণ মুক্ত পদ্ধতি হতে আলাদা হওয়া বাতিল হয়ে যায়। ডিসেন্ট মডিউলটি  নিম্নসীমায় নেমে আসে। এর অবতরণ যন্ত্রগুলো অকালেই গুলি ছুড়েছিল, যার ফলে প্রত্যাশিত অবতরণ আরও কঠিন হয়েছিল এবং মহাকাশযানটিকে পরবর্তীতে প্যারাসুট দ্বারা  টেনে নিয়ে যাওয়া হয়।

আরও দেখুন 

 ১৯৬৭-এ মহাকাশ যাত্রা;
 সৌরজগত অনুসন্ধানের সময়লেখ;
 কৃত্রিম উপগ্রহ এবং মহাকাশ প্রোবের সময়লেখ।

তথ্যসূত্র

বহিঃসংযোগ 

জোন্ড কর্মসূচি
১৯৬৭-এ উৎক্ষিপ্ত মহাকাশযান
বোধিমণ্ড

বোধিমণ্ড বা দাওচাং হলো বৌদ্ধধর্মে ব্যবহৃত শব্দ যার অর্থ "বোধোদয়ের অবস্থান"। বোধিমণ্ড বলতে বোধিসত্ত্বের বোধিলাভের আসনটিকে বোঝায়। হরিভদ্রের মতে, এটি "আসন হিসাবে ব্যবহৃত স্থান, যেখানে বোধোদয়ের সারমর্ম উপস্থিত"।

বৌদ্ধ তীর্থযাত্রীরা নিয়মিতভাবে বোধিমণ্ডে যান, এবং কিছু জনপ্রিয় ধর্মনিরপেক্ষ পর্যটন গন্তব্যে পরিণত হয়েছে। বৌদ্ধধর্মের বিভিন্ন রূপের মধ্যে, এটা বিশ্বাস করা হয় যে বোধিমণ্ড হলো আধ্যাত্মিকভাবে বিশুদ্ধ স্থান, অথবা অন্যথায় ধ্যান ও বোধোদয়ের জন্য সহায়ক।

তথ্যসূত্র 

বৌদ্ধ দার্শনিক ধারণা
ঋদ্ধি

ঋদ্ধি () বা ইদ্ধি বলতে বৌদ্ধ দর্শনে "মানসিক ক্ষমতা"-কে বোঝায়। 

এটি চারটি ধ্যানের মাধ্যমে উন্নত ধ্যানের মাধ্যমে অর্জিত ছয়টি অতিসাধারণ শক্তি (অভিজ্ঞা) এর একটি। শব্দের প্রধান অর্থ "শক্তি" বলে মনে হয়।

ঋদ্ধির ক্ষমতা 

বোকারের মতে, আটটি ঋদ্ধি ক্ষমতা রয়েছে:
 নিজের শারীরিক ছবি প্রতিলিপি এবং প্রকল্প করা,
 নিজেকে অদৃশ্য করা,
 কঠিন বস্তুর মধ্য দিয়ে যাওয়া,
 শক্ত মাটিতে ডুবে যাওয়া,
 যে কোন মহাসাগর, নদী ইত্যাদিতে জলের উপর হাঁটা,
 উড়া,
 হাত দিয়ে সূর্য ও চন্দ্রকে স্পর্শ করা,
 সর্বোচ্চ স্বর্গে দেবতা ব্রহ্মার জগতে আরোহণ করা (আকার পরিবর্তন)
ঋদ্ধিপদ-বিভঙ্গ সুত্ত (সনি ৫১.২০) অনুসারে:
 এক হলে সে অনেক হয়ে যায়; অনেক হয়েছে সে এক হয়।
 তিনি হাজির হলেন। সে অদৃশ্য হয়ে যায়।
 সে দেয়াল, প্রাচীর, পর্বতমালার মধ্য দিয়ে বিনা বাধায় চলে যায় যেন মহাকাশের মধ্য দিয়ে।
 সে পৃথিবীর ভেতরে ও বাইরে ডুব দেয় যেন এটা জল।
 সে জলের উপর দিয়ে হাঁটছে না ডুবে গেছে যেন এটা শুকনো জমি।
 আড়াআড়িভাবে বসে সে ডানাওয়ালা পাখির মতো বাতাসে উড়ে যায়।
 তার হাত দিয়ে তিনি স্পর্শ করেন এবং স্ট্রোক করেন এমনকি সূর্য ও চাঁদ বা যেকোনো মহাকাশ বস্তুকে, এত শক্তিশালী ও শক্তিশালী।
 তিনি অকনিষ্ঠ ব্রহ্মার জগতেও তার শরীরে প্রভাব বিস্তার করেন।

তথ্যসূত্র

উৎস

বহিঃসংযোগ 
 Encyclopedia.com, Iddhi

বৌদ্ধ অলৌকিক ঘটনা
বৌদ্ধ দার্শনিক ধারণা
গ্রান্ট হ্যানলি

গ্রান্ট ক্যাম্পবেল হ্যানলি (; জন্ম: ২০ নভেম্বর ১৯৯১; গ্রান্ট হ্যানলি নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংরেজ ক্লাব নরউইচ সিটি এবং স্কটল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০০৯ সালে, হ্যানলি স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১১ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৫০ ম্যাচে ২টি গোল করেছেন।

প্রারম্ভিক জীবন
গ্রান্ট ক্যাম্পবেল হ্যানলি ১৯৯১ সালের ২০শে নভেম্বর তারিখে স্কটল্যান্ডের ডুমফ্রিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হ্যানলি স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০০৯ সালের ৯ই সেপ্টেম্বর তারিখে তিনি স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ১ বছরে ৮ ম্যাচে অংশগ্রহণ করেছেন।

২০১১ সালের ২৫শে মে তারিখে, ১৯ বছর, ৬ মাস ও ৫ দিন বয়সে, ডান পায়ে ফুটবল খেলায় পারদর্শী হ্যানলি ওয়েলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের ৮৪তম মিনিটে রক্ষণভাগের খেলোয়াড় গ্যারি কাল্ডওয়েলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি স্কটল্যান্ড ৩–১ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে হ্যানলি সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৯ মাস ও ২৫ দিন পর, স্কটল্যান্ডের জার্সি গায়ে প্রথম গোলটি করেছেন; ২০১৩ সালের ২২শে মার্চ তারিখে, ওয়েলসের বিরুদ্ধে ম্যাচের ৪৭তম মিনিটে চার্লি মালগ্রোর অ্যাসিস্ট হতে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯১-এ জন্ম
জীবিত ব্যক্তি
স্কটল্যান্ডীয় ফুটবলার
ফুটবল রক্ষণভাগের খেলোয়াড়
নরিচ সিটি ফুটবল ক্লাবের খেলোয়াড়
স্কটল্যান্ডের আন্তর্জাতিক যুব ফুটবলার
স্কটল্যান্ডের অনূর্ধ্ব-১৯ আন্তর্জাতিক ফুটবলার
স্কটল্যান্ডের অনূর্ধ্ব-২১ আন্তর্জাতিক ফুটবলার
স্কটল্যান্ডের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
প্রিমিয়ার লিগের খেলোয়াড়
পুরুষ ফুটবল রক্ষণভাগের খেলোয়াড়
ব্ল্যাকবার্ন রোভার্স ফুটবল ক্লাবের খেলোয়াড়
নিউক্যাসেল ইউনাইটেড ফুটবল ক্লাবের খেলোয়াড়
বার্মিংহ্যাম সিটি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
উয়েফা ইউরো ২০২০-এর খেলোয়াড়
সামারস্ল্যাম (২০২৫)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে। এটি সামারস্ল্যাম কালানুক্রমিকের অধীনে প্রচারিত সপ্তত্রিংশ অনুষ্ঠান।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হচ্ছে।

তথ্যসূত্র

বহিঃসংযোগ 
 
সামারস্ল্যাম
কসমস ৩৮২

কসমস ৩৮২ () হলো মহাশূন্যে অনুসন্ধানের জন্য ১৯৭০ সালে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় ।

উৎক্ষেপণ 

কসমস ৩৮২-কে ব্লক ডি উচ্চ-স্তর সংযুক্ত একটি প্রোটন-কে ৮কে৮২কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৩ থেকে উৎক্ষেপণ করা হয়। মহাকাশযানটিকে ১৯৭০ সালের ২ ডিসেম্বর তারিখের ১৭:০০:০০ ইউটিসিতে উৎক্ষেপণ করা হয়।

অভিযান 

মিশনের মূল উদ্দেশ্য ছিল সোভিয়েত মনুষ্যবাহী চন্দ্র কর্মসূচির মহাকাশযানের ব্লক ডি চন্দ্র কক্ষপথে সন্নিবেশ/অন্তরূত পর্যায়ে চন্দ্র কক্ষপথ সন্নিবেশে প্রজ্বলন, চন্দ্র কক্ষপথে পরিক্রমণ প্রজ্বলন এবং চূড়ান্ত চন্দ্র অন্তরূত প্রজ্বলন পরীক্ষা করা। পাঁচ দিনের অভিযাত্রায় ব্লক ডি পর্যায়টি প্রাথমিক ~১৯০ কিমি × ~৩০০ কিমি × ৫১.৬° কক্ষপথ হতে চূড়ান্তভাবে ২৫৭৭ কিমি × ৫০৮২ কিমি × ৫৫.৮৭° কক্ষপথে উন্নীত করার জন্য তিনবার প্রজ্বলিত করা হয়েছিল। ওজনহীনতা এবং ত্বরণের সময় জ্বালানী এবং অক্সিডাইজার আচরণ নিরীক্ষণ করার জন্য ব্লক ডি স্টেজে ট্যাঙ্কগুলিতে ক্যামেরা লাগানো হয়েছিল।

আরও দেখুন 

 ১৯৭০-এ মহাকাশ যাত্রা;
 সৌরজগত অনুসন্ধানের সময়লেখ;
 কৃত্রিম উপগ্রহ এবং মহাকাশ প্রোবের সময়লেখ।

তথ্যসূত্র

বহিঃসংযোগ 
 Kosmos 382 @ Gunther's Space Page

জোন্ড কর্মসূচি
১৯৭০-এ উৎক্ষিপ্ত মহাকাশযান